La Diputació de València aprova el bulevard de la platja de Gandia
03 maig 2018

## La Diputació de València aprova el bulevard de la platja de Gandia03 maig 2018Última actualització: 14 juliol 2025

![](../gestion/img/AO__0058-copia.jpg)  
  

La Diputació de València ha anunciat que aquesta mateixa setmana se sotmetrà a exposició pública el projecte per a la construcció del bulevard enjardinat que substituirà el traçat existent de l'antiga Natzaret-Oliva. Un projecte que comptarà amb una inversió de 2,3 milions d'euros i que un cop licitats els treballs, permetrà que les obres s'inicien durant el primer semestre de 2019.  
  
D'aquesta manera, un dels punts de la ciutat amb més circulació i risc per als vianants i ciclistes, es convertirà en un bulevard enjardinat que augmentarà la seguretat a més de millorar visualment la zona, ja que comptarà amb noves zones verdes. El projecte també contempla la renovació de l'enllumenat així com la instal·lació de mobiliari urbà a les zones de vianants.  
  
La zona d'actuació afectarà el tram entre el carrer Ribera Baixa fins a la rotonda del carrer Illes Canàries. Es passarà dels dos carrils de circulació a quatre (2 per sentit) separats per una mitjana i s'introduiran interseccions que ajudaran a millorar el trànsit, els accessos i descongestionar la via. Un altre dels aspectes que inclou el projecte és la posada en marxa d'un carril ciclista per donar seguretat als centenars d'usuaris d'aquest mitjà de transport que utilitzen la carretera i s'instal·laran passos de vianants amb el que es millora la seguretat.  
  
L'alcaldessa de Gandia, **Diana Morant**, ha remarcat la gestió de la corporació que presideix Jorge Rodríguez, ja que "_no només està repartint més ajudes als municipis valencians sinó que a més està possibilitant grans inversions com el bulevard que ens ajudaran a seguir convertint Gandia en un lloc més amable i segur per a conductors, vianants i ciclista_".

[Twittear](https://twitter.com/share)